ട്വന്റി 20 ലോകകപ്പിനായി ഓസ്ട്രേലിയന് ടീം റെഡി മെല്ബണ്: ഐസിസി ട്വന്റി 20 ക്രിക്കറ്റ് ലോകകപ്പിനുള്ള ഓസ്ട്രേലിയന് ടീമിനെ പ്രഖ്യാപിച്ചു. സ്റ്റീവ് സ്മിത്ത്, ഡേവിഡ് വാര്ണര്, പാറ്റ് കമ്മിന്സ് എന്നിവരെ തിരിച്ചുവിളിച്ച് ശക്തമായ ടീമിനെയാണ് പ്രഖ്യാപിച്ചിരിക്കുന്നത്. 15 അംഗ ടീമിനെ ആരോണ് ഫിഞ്ചാണ് നയിക്കുന്നത്. പേസിനെയും സ്പിന്നിനെയും പിന്തുണയ്ക്കുന്ന യുഎഇ പിച്ചിലേക്ക് പേസ്, സ്പിന് ഹാര്ഡ് ഹിറ്റേഴ്സ് എന്നിവരുള്ള ടീമാണ് ഓസ്ട്രേലിയയുടേത്. ബാക്കപ്പ് വിക്കറ്റ്കീപ്പറായി പുതുമുഖം ജോഷ് ഇംഗ്ലിസിനെ ഉള്പ്പെടുത്തി. മാത്യു വേഡാണ് പ്രധാന വിക്കറ്റ്കീപ്പര്. ഇംഗ്ലിസ് ഇതുവരെ അന്താരാഷ്ട്ര ക്രിക്കറ്റില് അരങ്ങേറ്റം കുറിച്ചിട്ടില്ല. അടുത്തകാലത്തായി ഓസ്ട്രേലിയയുടെ ട്വന്റി 20 ക്രിക്കറ്റ് മോശം പ്രകടനമാണ് നടത്തുന്നത്.